Jüri Pootsmann

Jüri Pootsmann (født 1. juli 1994 i Raikküla i Estland) er en estisk sanger. Han vant sjette sesong av Eesti otsib superstaari og representerte Estland i Eurovision Song Contest 2016 med sangen «Play». Han er signert på Universal Music Baltics.

Career

2015: Eesti otsib superstaari 
I februar 2015 ble Pootsmann kjent for et større publikum da han deltok i den sjette sesongen av Eesti otsib superstaari, den estiske versjonen av Idol, på TV3. Han vant konkurransen 31. mai 2015, og slapp samtidig debutsingelen «Torm». Singelen nådde en syvendeplass på den estiske airplay-listen. 15. november 2015 slapp han singelen «Aga Siis» som gikk til topps på radiolisten. Fem dager etter slapp han sin selvtitulerte EP.

Eurovision Song Contest 2016 
I 2016 deltok Pootsmann i den estiske sangkonkurransen Eesti Laul, der vinneren får representere Estland i Eurovision Song Contest. Han deltok i semifinale 2 med låten «Play» og avanserte til finalen 5. mars 2016 i Saku Suurhall i Tallinn. Der vant han til slutt superfinalen med 32 394 telefonstemmer og ble Estlands representant til Eurovision Song Contest 2016.

I Eurovision Song Contest 2016 i Stockholm deltok Estland i semifinale 1 tirsdag 10. mai 2016. Der endte Pootsmann på 18. og sisteplass, Estlands dårligste resultat i konkurransen siden debuten i 1994. Han nådde dermed ikke finalen lørdag 14. mai 2016.

Eesti Laul 2021 
I 2021 deltar Pootsmann på nytt i Eesti Laul  med sangen «Magus melanhoolia». Vinneren av konkurransen får representere Estland i Eurovision Song Contest 2021 i Rotterdam.

Privatliv 
Pootsmann tilbrakte ett års skoleutveksling i Danmark og snakker dansk flytende.

Diskografi

Album

EP-er

Singler

Som hovedartist

Referanser

Eksterne lenker 

 
 
 
 

 
 

Estiske sangere
Deltakere i Eurovision Song Contest 2016
Personer fra Raplamaa